bijle
beat
willig s
Item beatrijs vand berghe weduwe jans wijlen poelmans cum
tucore in pn heeft overgegeve huers goets moets willen
en bekent overgegeven te hebben ombedwonghen willeme
wittebolle pelsmakere hueren behouden sone ende
ghertruden poelmans zijnen wive dochter der voers beatrisen
die zij behouden heeft vanden voers wijlen janne alle alsulken
tocht die zij heeft in alle de erfgoede en renten vliegende erve
en have als zij metten voers janne wijlen poelman hueren
man hadde en besadt van wat sijden haer die toecomen sijn
oft die zij vercreghen heeft metten selven haren man hoe die
genoempt moghen wesen waer dat die gelegen moghen sijn
inden lande van brabant Om de selve goede bij hem van nu
voertaen geregeert en opgebuert te wordden Ende des hebben
geloeft de voers willem wittebolle en ghertruyt zijn wijf der
voers beatricen vand berghe van nu voertaen temelijc na huen staet
te houden van allen behoeften van eten van drincken clederen
en schoen wale ende temelijc en te betalen alle hue sculden
die sij oft wijlen hue man opden dach van heden sculdich moghen
sijn En daer toe der selver beatrisen jaerlijcx te lichtmesse te
geven ende te betalen vertich stuvers alsoe lange als de
selve beatris leven sal ende niet langher Met voerwerdden
oft soe gebuerde dat de voers gehuyschen voe des voers
beatrisen aflivich wordden oft datmen bevonde metter
waerheyt het wae metten gebueren oft anderssins dat
de selve gehuysche der voers beatrisen niet en voldaden
tghene des voers es oft dat zij hue vreet en herdt
waren en niet niet haer en leefden als een kint metter
moeder sculdich is te leven dat in dien gevalle de voers
beatris alle hue goede have en erve sal moghen als dan
aenverden en dier gebruyken huen leefdach lanc sonder
die te moghen vtieren vcoepen oft ewechtegeve behalve
dat na hue die volgen en comen souden den selven gehuyssche
e
oft der gebuerten vanden voers gehuysschen oft zij enich acht
meten en al des voers steet zonder argelijst Ende inden
gevalle oft de voers beatris naden onderscheide voers vanden